O‘zbekistonda rieltorlik faoliyati sohasidagi munosabatlarni tartibga soluvchi qonun loyihasi e’lon qilindi

Normativ-huquqiy hujjatlar loyihalari muhokamasi portalida “Rieltorlik faoliyati to‘g‘risida”gi qonun loyihasi yangi tahrirda e’lon qilindi.

Rieltorlik — bu yuridik shaxslarning ko‘chmas mulk obyektlariga va ularga bo‘lgan huquqlarga doir bitimlar tuzish bilan bog‘liq xizmatlarni shartnoma asosida ko‘rsatish bo‘yicha tadbirkorlik faoliyati.
Qonunga ko‘ra, ko‘chmas mulk bozorida ko‘chmas mulkni sotib olish va sotish bilan bog‘liq bo‘lgan rieltorlik tashkilotlari faoliyati yagona elektron multilisting tizimida (YaEMT) amalga oshiriladi.
 O‘zbekistonda birlamchi bozordan uy sotib olganda to‘lanadigan 5 foizlik stavka bekor bo‘ldi
Rieltorlik tashkilotlarining YaEMTga kirishi rieltorlarning jamoat birlashmasiga a’zo bo‘lishi orqali ta’minlanadi. Jamoat birlashmasiga a’zolik shartnoma asosida amalga oshiriladi.
Rieltorlarning jamoat birlashmasiga a’zo bo‘lishi YaEMTda faoliyatni amalga oshirish uchun majburiy sharti hisoblanadi.
Rieltorlik tashkiloti tijorat tashkiloti hisoblanadi. Rieltorlik tashkiloti qonun hujjatlarida nazarda tutilgan har qanday tashkiliy-huquqiy shaklda tashkil etilishi va o‘z faoliyatini amalga oshirishi mumkin.
Rieltorlik tashkiloti shtatida rieltorning malaka sertifikatiga ega bo‘lgan kamida ikki nafar xodim, shu jumladan, rieltorlik tashkilotining rahbari bo‘lishi kerak.
Rieltorlik tashkiloti YaEMTda ko‘zda tutilgan faoliyat turlarini faqat unga berilgan reyting asosida amalga oshirishi mumkin. Rieltorlik tashkiloti rieltorlik faoliyatidan tashqari boshqa faoliyat turlarini amalga oshirish huquqiga ega emas.
Rieltorlik tashkiloti davlat hokimiyati va boshqaruvi organlari tomonidan tashkil etilishi mumkin emas.
Rieltor — malaka sertifikatiga ega bo‘lgan jismoniy shaxsdir. Rieltor mehnat shartnomasi yoki fuqarolik-huquqiy shartnoma asosida faqat bitta rieltorlik tashkiloti bilan ishlashi mumkin.
Rieltor qonunchilikka muvofiq, rieltorlik tashkiloti oldida sifatsiz rieltorlik xizmatlarini ko‘rsatish, tijorat sirlarini oshkor etish va rieltorlik tashkilotiga zarar yetkazadigan boshqa harakatlar natijasida yetkazilgan zarar uchun javobgardir.
Davlat va jamoat organlari rieltorlik faoliyati sohasidagi vakolatli organlar hisoblanadi.
Rieltorlik faoliyati sohasidagi vakolatli davlat organi O‘zbekiston Respublikasi Vazirlar Mahkamasi tomonidan belgilanadi.
Rieltorlik faoliyati sohasidagi vakolatli davlat organi:
Rieltorlik faoliyati sohasidagi vakolatli jamoat organi:
Rieltorlik faoliyati standartlari professional xizmatlarni ko‘rsatish va rieltorlik tashkilotlari ishining sifatini nazorat qilish tizimini tashkil etish tartibini belgilaydi.
Rieltorlik faoliyatining milliy standartlari rieltorlik faoliyatini amalga oshirish bo‘yicha yagona talablarni belgilaydi.
Rieltorning malaka sertifikati rieltorning malakasini tasdiqlovchi va rieltorlik tashkiloti nomidan rieltorlik xizmatlar ko‘rsatish huquqini beradigan hujjatdir.